Úradný vestník L 137 , 05/06/2003 S. 0011 - 0013



Rozhodnutie Spoločného výboru EHP č. 25/2003 zo 14. marca 2003, ktorým sa mení a dopĺňa príloha I (Veterinárne a fytosanitárne otázky) k Dohode o EHP SPOLOČNÝ VÝBOR EHP, so zreteľom na Dohodu o Európskom hospodárskom priestore, v znení protokolu, ktorým sa upravuje Dohoda o Európskom hospodárskom priestore, ďalej len "dohoda", a najmä na jej článok 98, keďže: (1) príloha I k dohode bola zmenená a doplnená rozhodnutím Spoločného výboru EHP č. 157/2002 zo 6. decembra 2002 [1]; (2) rozhodnutie Komisie 2002/8/ES z 28. decembra 2001, ktorým sa ustanovujú metódy genetickej identifikácie čistokrvného chovného hovädzieho dobytka a ktorým sa menia a dopĺňajú rozhodnutia 88/124/EHS a 96/80/ES [2], sa má včleniť do dohody; (3) rozhodnutie Komisie 2002/35/ES zo 16. januára 2002, ktorým sa mení a dopĺňa rozhodnutie 2001/783, pokiaľ ide o ochranné a kontrolné zóny v súvislosti so zhubnou katarálnou horúčkou oviec v Taliansku [3], sa má včleniť do dohody; (4) smernica Komisie 2002/4/ES z 30. januára 2002 o registrácii podnikov s nosnicami, na ktoré sa vzťahuje smernica Rady č. 1999/74/ES [4], sa má včleniť do dohody; (5) rozhodnutie Komisie 2002/160/ES z 21. februára 2002, ktorým sa mení a dopĺňa príloha D k smernici Rady 90/426/EHS v oblasti diagnostických skúšok na africký mor koní [5], sa má včleniť do dohody; (6) rozhodnutie Komisie 2002/189/ES z 5. marca 2002, ktorým sa mení a dopĺňa rozhodnutie 2001/783/ES, pokiaľ ide o ochranné a kontrolné zóny v súvislosti so zhubnou katarálnou horúčkou oviec v Taliansku [6], sa má včleniť do dohody; (7) toto rozhodnutie sa neuplatňuje na Island a Lichtenštajnsko, ROZHODOL TAKTO: Článok 1 Kapitola I prílohy I k dohode sa mení a dopĺňa takto: 1. Za bod 29 (rozhodnutie Komisie 96/510/ES) v časti 2.2 sa vkladá: "30. 32002 D 0008: Rozhodnutie Komisie 2002/8/ES z 28. decembra 2001, ktorým sa ustanovujú metódy genetickej identifikácie čistokrvného chovného hovädzieho dobytka a ktorým sa menia a dopĺňajú rozhodnutia 88/124/EHS a 96/80/ES (Ú. v. ES L 3, 5. 1. 2002, s. 53)." 2. Do bodov 6 (rozhodnutie Komisie 88/124/EHS) a 27 (rozhodnutie Komisie 96/80/ES) v časti 2.2 sa dopĺňa: ", v znení: - 32002 D 0008: rozhodnutie Komisie 2002/8/ES z 28. decembra 2001 (Ú. v. ES L 3, 5. 1. 2002, s. 53)." 3. Do bodu 22 (rozhodnutie Komisie 2001/783/ES) v časti 3.2 sa dopĺňa: - "— 32002 D 0035: rozhodnutie Komisie 2002/35/ES zo 16. januára 2002 (Ú. v. ES L 15, 17. 1. 2002), - — 32002 D 0189: rozhodnutie Komisie 2002/189/ES z 5. marca 2002 (Ú. v. ES L 63, 6. 3. 2002, s. 26)." 4. Do bodu 3 (smernica Rady 90/426/EHS) v časti 4.1 sa dopĺňa táto zarážka: "— 32002 D 0160: rozhodnutie Komisie 20002/160/ES z 21. februára 2002 (Ú. v. ES L 53, 23.2.2002, s. 37)." 5. Za bod 1 (rozhodnutie Komisie 94/96/ES) v časti 9.2 sa vkladá tento bod: "2. 32002 L 0004: smernica Komisie 2002/4/ES z 30. januára 2002 o registrácii podnikov s nosnicami, na ktoré sa vzťahuje smernica Rady č. 1999/74/ES (Ú. v. ES L 30, 31. 1. 2002, s. 44)." Článok 2 Texty smernice 2002/4/ES a smerníc 2002/8/ES, 2002/35/ES, 2002/160/ES a 2002/189/ES v islandskom a nórskom jazyku, ktoré sa majú uverejniť v časti EHP Úradného vestníka Európskych spoločenstiev, sú autentické. Článok 3 Toto rozhodnutie nadobúda účinnosť 15. marca 2003 za predpokladu, že Spoločnému výboru EHP boli predložené všetky notifikácie podľa článku 103 ods. 1 dohody [7]. Článok 4 Toto rozhodnutie sa uverejní v časti EHP Úradného vestníka Európskych spoločenstiev a v dodatku EHP k uvedenému vestníku. V Bruseli 14. marca 2003 Za Spoločný výbor EHP predseda P. Westerlund [1] Ú. v. ES L 38, 13.2.2003, s. 3. [2] Ú. v. ES L 3, 5.1.2002, s. 53. [3] Ú. v. ES L 15, 17.1.2002, s. 31. [4] Ú. v. ES L 30, 31.1.2002, s. 44. [5] Ú. v. ES L 53, 23.2.2002, s. 37. [6] Ú. v. ES L 63, 6.3.2002, s. 26. [7] Ústavné požiadavky nie sú uvedené. --------------------------------------------------